Nord-konga arbara-savana mozaiko

eta|220px|Situo de la tropikaj kaj subtropikaj herbejoj, savanoj kaj arbedaroj en la mondo.
La **nord-konga arbara-savana mozaiko** estas ekoregiono el la afrik-arbara ekoprovinco de la afrotropisa ekozono, laŭ la tipologio de la Monda Natur-Fonduso (WWF). Biome ĝi apartenas al la tropikaj kaj subtropikaj herbejoj, savanoj kaj arbedaroj de Centra Afriko. Ĝi ampleksas zonon de interplektataj arbaroj, savanoj, kaj herbejoj. 

## Priskribo
La ekoregiono kovras areon de 708 100 da kvadrataj kilometroj kaj ĝi etendas sin ekde Kameruno ĝis Ugando, irante tra Centrafrika Respubliko,  Demokratia Respubliko Kongo kaj Sud-Sudano. Ĝi estas parte de la zono de arbara-savana mozaiko kiu apartigas la arbarojn de ekvatora Afriko de la tropikaj savanoj, kaj ĝi enhavas la arbajn savanojn la plej nordaj de Afriko. Ĝi etendas sin ekde Kameruna Vulkanlinio okcidente, tra la centro de Kameruno kaj la sudo de Centrafrika Respubliko, ĝis la sudokcidento de Sud-Sudano kaj la nordoriento de Kongo Kinŝasa. Ĝi ankaŭ inkludas mallarĝan zonon de la nordokcidento de Ugando. Ubango kaj Uele-Rivero konstituas la sudan limon de la ekoregiono, dum Gazelo-Rivero (*Bahr el Ghazal*) estas la orienta limo.

La ekoregiono limtuŝas norde kaj oriente la orient-sudanan savanon, nordoriente la saharajn inunditajn herbejojn, okcidente la gvinean arbaran-savanan mozaikon, la kamerunajn montarbarojn kaj la marbordan  arbaron de Kros-Sanago-Bioko, sudoriente la Albert-riftajn montarbarojn, kaj sude la nordokcident-kongajn malaltaĵajn arbarojn kaj la nordorient-kongajn malaltaĵajn arbarojn.
eta|maldekstre|220px|Aerfoto de Nacia Parko Garamba.
La klimato estas tropiksavana. Ĝenerale estas seka sezono kaj pluva sezono. La averaĝa jara precipitaĵo, variante inter 1 200 kaj 1 600 mm, estas ju pli alta des pli sude oni troviĝas. La plej granda parto de la ekoregiono estas altebenaĵo kun altitudo de ĉirkaŭ 500 da metroj, kiu levas sin ĝis 700 okcidente.

## Flaŭro 
La flaŭro estas varia; la ekoregiono enhavas galerian arbaron, arbajn savanojn kaj herbecajn savanojn, kun specioj tipaj por la sudanaj savanoj pli norde kaj por la kongaj arbaroj pli sude.

## Faŭno 
La karakterizaj mamuloj de la ekoregiono estas la giganta taŭrotrago (*Taurotragus derbianus*), la tragelafo (*Tragelaphus eurycerus*), la akvantilopo (*Kobus ellipsiprymnus*), la kobo (*Kobus kob*), *Erythrocebus patas* (cerkopitekedoj), la ĉevala hipotrago (*Hippotragus equinus*), la afrika bubalo (*Syncerus caffer*), la amfibia hipopotamo (*Hippopotamus amphibius*), la ĝirafo (*Giraffa camelopardalis*), la leono (*Panthera leo*) kaj la leopardo (*Panthera pardus*).

La nila krokodilo (*Crocodylus niloticus*) ĉeestas en la riveroj en la nordo de la ekoregiono.

## Endemiismoj 
La galeriaj arbaroj de Nacia Parko Garamba gastigas la lastajn specimenojn de la norda larĝlipa ceratoterio (*Ceratotherium simum cottoni*); kaj la lasta populacio de la okcidenta pintlipa dicero (*Diceros bicornis longipes*) postvivas en la ekstrema okcidento de la ekoregiono.

Estas pluraj endemiaj specioj de reptilioj kaj amfibioj. El tiuj la blinda serpento *Rhinotyphlops sudanensis*, la lacerto *Ichnotropis chapini* kaj la kolubredo *Helophis smaragdina*; el tiu ĉi, la ranoj *Amnirana longipes*, *Ptychadena ingeri*, *Phrynobatrachus albomarginatus*, *Phrynobatrachus scapularis* kaj *Hymenochirus boulengeri*.

## Minacoj kaj konservado 
La ekoregiono estas krize endanĝerigata. La nestabileco politika, same kiel la alkresko de la loĝantaro, estas la precipaj minacoj
En la nordoriente de Demokratia Respubliko Kongo troviĝas Nacia Parko Garamba; ĝi estas signita Monda Heredaĵo de Unesko fare de Unesko en 1980. En Kameruno situas Nacia Parko Mbam-Djerem.

## Vidu ankaŭ
*Arbara-savana mozaiko
*Ekologia klasifiko de la tersupraĵoj
*Konservada stato de ekoregiono
*Listo de ekoregionoj en Demokratia Respubliko Kongo

## Eksteraj ligiloj
* Ekoregiono AT0712 : Nord-konga arbara-savana mozaiko (WWF).
* Nord-konga arbara-savana mozaiko (*WWF-Wildworld*)
* Nord-konga arbara-savana mozaiko (*Wildworld*) - Nacia Geografia Societo 
* Nord-konga arbara-savana mozaiko (*The Encyclopedia of Earth*)
* Nord-konga arbara-savana mozaiko (*Globalspecies*) 
* Situo de la ekoregiono AT0712 : tajpu "Northern Congolian forest-savanna mosaic"

Kategorio:Afrotropisaj ekoregionoj
Kategorio:Tropikaj kaj subtropikaj herbejoj, savanoj kaj arbedaroj
Kategorio:Savanaj ekoregionoj
Kategorio:Geografio de la Centr-Afrika Respubliko
Kategorio:Geografio de Kameruno
Kategorio:Geografio de la Demokratia Respubliko Kongo
Kategorio:Sud-Sudano
Kategorio:Geografio de Ugando